cyanic-selkie/wikianc huggingface dataset:
Elementarluedung
Zanter 2019 ass de Wäert fir d'Elementarluedung net méi experimentell ze bestëmmen, mä ass op e prezise Wäert festgeluecht.
Experimentell Bestëmmung
De Robert Andrews Millikan huet an deem no no him benannte Versuch fir d'éischt d'Elementarluedung bestëmmt. Heibäi gi mikroskopesch Uelegdrëpsen elektresch opgelueden an dann tëscht zwou Placke vun engem Plackekondensator positionéiert. Tëscht den zwou Placke gëtt en elektrescht Feld ugeluecht an aus dem Verglach vun der Beweegung vun den Uelegdrëpse mat engem an ouni elektrescht Feld (oder aus dem Verglach wann d'elektrescht Feld an opposéiert Richtunge weist), konnt fir d'éischt d'Elementarluedung bestëmmt ginn.
Jean-Pierre Heintz
De Jean-Pierre Heintz, gebuer den 29. Dezember 1821 an der Stad Lëtzebuerg an och do gestuerwen den 30. Oktober 1892, war e lëtzebuergeschen Industriellen, deen d'Zigaretten- an Tubaksfabrik Heintz Van Landewyck gegrënnt huet.
Ulysses S. Grant
Den Ulysses Simpson Grant, gebuer de 27. Abrëll 1822 zu Point Pleasant, Ohio, a gestuerwen den 23. Juli 1885 zu Mount McGregor, New York, war vun 1869 bis 1877 den 18. President vun de Vereenegte Staate vun Amerika.
Jean-Pierre Heintz
Hien huet sech am Januar 1847 mat der Josephine Van Landewyck (1827-1856) bestuet, dem Kandskand vun engem fréieren hollännesche Majouer deen zu Steebrécken eng Wiertschaft opgemaach hat. Am Juli vum nämmlechte Joer huet hien op Nummer 9 an der Neipuertsgaass eng Manufaktur an e Buttek fir Tubak ënner dem Numm Heintz Van Landewyck opgemaach.
Tanja Majerus
Formatioun a Carrière
Vun 1984 bis 1988 huet d'Tanja Majerus hiren Zeechestudium am Lycée Technique des Arts et Métiers an der Graphik ugefaangen. Tëscht 1988 an 1990 huet si zu Bréissel Graphik op der École de Recherche Graphique studéiert. Vun 1990 bis 1994 huet si eng Ausbildung am Trickfilmzeechnen am LTAM zu Lëtzebuerg an duerno zu Paräis op der Ecole des Gobelins gemaach, déi si mat engem Diplom als Animateur Junior ofgeschloss huet.
1994 huet d'Tanja Majerus hir berufflech Carrière zu London am Zeechefilmstudio "Amblimation" vum Steven Spielberg ugefaangen. Wéi de Steven Spielberg dunn England de Réck gedréit huet, a sech als ee vun den dräi Grënner vum Film-Studio Dreamworks an Amerika néiergelooss huet, ass d'Tanja Majerus mat op Los Angeles gaangen, an huet viru mam Steven Spielberg geschafft.
Do huet se sech am Entwerfen, Gestalten a Retouchéiere vun neie Personnage spezialiséiert an ass zanterhier u grousse Projeten um Gebitt vum Filmzeechne bedeelegt.
2004 huet d'Tanja Majerus zousätzlech d'Geschäft Wytekrow Dsignz opgemaach, iwwer dat si selwer entworfe Bijoue verkeeft a sou och um Gebitt vum Designing hiren zeechnereschen Talenter fräie Laf ka loossen.
Zanter 2007 schafft si als eng vun den Haapt-Designerinne bei MGA Entertainment, engem grousse Produzent vu Spillgezei a Poppen zu Los Angeles, wou si Zeechnunge fir d ' Bratz Poppen entwërft, dorënner d ' Lalaloopsy, d'Mooshka, d ' Best Friends Club, d ' Moxie Girls an d'Baby Born.
Asian Development Bank
D'Asiatesch Entwécklungsbank (AsEB, och AsDB; engl.: Asian Development Bank (ADB)) ass eng multilateral Entwécklungsbank, déi zu Manila op de Philippinnen hire Sëtz huet.
Mat Georgien, dat als lescht bäigetratt ass, zielt d'AsEB ( Stand: 2. Februar 2007 ) 67 Memberlänner, dorënner och Lëtzebuerg. Hiert Kapital gëtt vun de Regierunge vun de Memberlänner gehalen. Si huet d'Aarmuts-Bekämpfung am asiatesche Raum als Zil a stellt Fonge fir Entwécklungsprojete bereet, déi deem Zweck déngen.
Leo Müller (Erfinder)
De Leo Müller gebuer 1799 a gestuerwen 1844 war en Erfinder aus dem Kleinwalsertal. Hien huet d'Schnelldrockpress wiederentwéckelt an 1833 konnt duerch seng Mataarbecht an Éisträich déi éischt Press a Betrib goen.
Hien hat Schräiner geléiert a goung 1826 a Bayern wou en an der Firma vum Friedrich Koenig an Andreas Friedrich Bauer eng Plaz als Modellschräiner krut. Dës Firma huet am fréiere Klouschter Oberzell bei Würzburg Maschinne gebaut fir Zeitungen ze drécken.
Géint 1833 huet de Leo Müller zu Jenbach am Tiroul seng eege Maschinnefabrik gegrënnt a krut och dat selwecht Joer e Patent op eng technesch verbessert Press. Hien huet sech mat engem Konkurrent dem Friedrich Helbig zesummegedoen a sou konnte si zesummen a 6 Joer, 52 einfach a siwen duebel Schnellpressen am Habsburger Räich an an Däitschland ausliwweren.
Am Joer 1843 ass den Helbig gestuerwen, an d'Joer drop de Leo Müller, an d'Firma gouf 1860 opgeléist.
20. Joerhonnert
../.. | 18. Joerhonnert | 19. Joerhonnert | '''20. Joerhonnert''' | 21. Joerhonnert |
Luc Frieden
De Luc Frieden gebuer de 16. September 1963 zu Esch-Uelzecht, ass e lëtzebuergesche Jurist, Manager a fréiere Politiker (CSV).
European Union Public Licence
D'EUPL (European Union Public Licence) ass eng Lizenz fir fräi Software, déi vun der Europäescher Kommissioun approuvéiert ginn ass. Se erlaabt, ënner anerem, explizit d'Kopéieren an d'Modifizéiere vun der lizenséierter Software, ënner der Konditioun datt all Modifikatioune weiderhin déi selwecht Lizenz behalen, oder ënner enger vun de "kompatibele" Lizenze relizenséiert gëtt.
Luc Frieden
Carrière
No senger Première am Kolléisch, 1982, huet de Luc Frieden Handelsrecht um Cours an der Stad an op der Sorbonne zu Paräis studéiert, wouran en 1986 eng Maîtrise gemaach huet. 1987 gouf hie Master of Comparative Law and Legal Philosophy op der Universitéit vu Cambridge (Groussbritannien) an 1988 Master of Laws op der Harvard Law School an Amerika. Niewelaanscht ass hien och nach a Coursen op der John F. Kennedy School of Government gaangen. Tëscht 1989 an 1998 war de Luc Frieden Affekot um Stater Barreau, huet lëtzebuergeschen Droit um Cours an der Stad enseignéiert an Artikelen iwwer Bankerecht a Verfassungsrecht verëffentlecht. Tëscht 1981 an 1994 war hie fräie Mataarbechter vun RTL Radio Lëtzebuerg, wou en iwwer juristesch an aussepolitesch Theeme geschwat huet.
European Union Public Licence
D'Lizenz existéiert an den 23 offizielle Sprooche vun der Europäescher Unioun.
Luc Frieden
Politesch Carrière
Vun 1994 bis 1998, an dann nees vun 2013 bis 2014 war de Luc Frieden Deputéierte fir d'CSV-Fraktioun an d'Chamber. De 4. Februar 1998 huet hien op säin Deputéiertemandat verzicht, fir an der Regierung Juncker-Poos Minister fir Justiz, Budget a Bezéiunge mam Parlament ze ginn, och zoustänneg fir d'Modalitéite vum Aféiere vum Euro zu Lëtzebuerg.
European Union Public Licence
Verglach mat aneren Open-Source-Lizenzen
Entgéint anere Lizenzmodeller fir Open-Source-Software ass d'EUPL méi flexibel well se explizit d'Relizenséierung ënner aneren Open-Source-Lizenzen erlaabt.
Luc Frieden
Politesch Carrière
De 7. August 1999 gouf hien, an der Regierung Juncker-Polfer op en Neits Justiz- a Budgetsminister, a war och zoustänneg fir d'Bezéiunge mat der Chamber. An der Regierung Juncker-Asselborn I war de Luc Frieden vun 2004 bis 2009 och nees Minister fir Justiz an de Budget an zousätzlech, bis den 22. Februar 2006, Minister fir d'Verdeedegung. An der Regierung Juncker-Asselborn II war hie vum 23. Juli 2009 bis den 21. Oktober 2013 Minister fir Finanzen a fir de Budget. Vum 20. Abrëll 2013 u war hien zousätzlech Minister fir Kommunikatioun a Medien an där Regierung.
European Union Public Licence
Verglach mat aneren Open-Source-Lizenzen
Als "kompatibel" Lizenze gëllen:
Luc Frieden
Carrière an der Wirtschaft
No de Chamberwale vum 20. Oktober 2013 war de Luc Frieden, bis September 2014, nees Deputéierten. Hien ass dunn zeréckgetrueden, fir Vice Chairman vum Deutsche Bank-Konzern zu London ze ginn. Zanter dem 2. Mäerz 2015 ass hie President vum Opsiichtsrot vun der Deutsche Bank Luxembourg. Uganks 2016 huet hie bei der Deutsche Bank opgehalen, a gouf de 4. Mäerz 2016 zum President vum Verwaltungsrot vun der Banque internationale à Luxembourg ernannt, enger Bank, déi hien als Finanzminister matgehollef huet, aus der Finanzkris 2008 erauszeretten an un de katareschen Investitiounsfong Precision Capital ze verkafen. Kuerz virdrun, den 1. Februar 2016, gouf hien zum President vum Verwaltungsrot vun der Mediegrupp Saint Paul Luxembourg ernannt. Op deem Posten huet hien awer de 27. Mäerz 2019 demissionéiert, well hien den 1. Mäerz 2019 Member an der Assemblée plénière bei der Chambre de commerce ginn ass. Vum 1. Januar 2022 u presidéiert hien Eurochambres, d'Associatioun vun den europäeschen Industrie- an Handelskummeren.
Ausserdeem war hie vun 2008 bis 2014 President vun der Fondation de Luxembourg an ass vum Hierschtsemester 2016/17 u Gaaschtprofesser fir Wirtschaftsrecht op der Universitéit St. Gallen.
Privates
De Luc Frieden ass bestuet a Papp vun 2 Kanner.
Naturverjüngung
D'Naturverjüngung ass eng vun den zwou Méiglechkeete fir e Bambestand ze grënnen. Et ass déi natierlech Method. Déi kënschtlech Method besteet doran datt geplanzt oder geséit gëtt. Si huet den Avantage datt de Bësch sech mat sengem eegene Som erneiert.
Grënnung vum Bestand
D'Grënnung, den Opbau, d'Fleeg an d'Erzéiung vu Bëscher si gläichwäerteg Aufgabe vum Waldbau. Mat der Grënnung vum Bestand gëtt awer scho seng weider Entwécklung fir säi ganzt Liewe virgezeechent. Decisiounen déi bei der Grënnung getraff ginn, kënnen net méi réckgängeg gemaach ginn, wougéint Feeler bei der Fleeg net sou an d'Gewiicht falen an och meeschtens lues a lues verbessert kënne ginn.
D'Naturverjüngung huet vis-à-vis vum Planzen a vum Séien, verschidden Avantager:
Dës Avantage loosse sech nëmme mat groussem Opwand bei kënschtlecher Nozuucht, duerch a kënschtleche Virbau ëener Schierm, kompenséieren.
Viraussetzungen
Fir datt eng Naturverjüngung Succès soll hunn, mussen e puer Konditiounen erfëllt sinn:
Den zeidege Bestand
Ouni Beem déi genuch Som droen ass eng Naturverjüngung net denkbar. Am zouene Bestand ginn d'Beem méi spéit fruchtbar wéi am Fräistand, awer nach ëmmer fréi genuch datt eng Verjüngung kann ageleet ginn, éiert d'Beem geha solle ginn. Wéini datt se fruchtbar ginn, an a water Intervallen se Som droen ass ganz verschidde bei de Bamzorten. Am Allgemengen ass et awer sou datt Beem op gudde Biedem an op waarme Standorten éischter fruchtbar, wéi hir Artgenossen op schlechte Biedem an a kale Lagen. Dacks ass et sou datt no engem dréchne Joer e gutt Somjoer kënnt. Sou e Joer gëtt da Volmast genannt. Wann et e bësselche méi schappeg ass gëtt vun enger Hallefmast geschwat, wann nëmmen e puer Beem Som hunn ass et eng Sprengmast. Wann de Som ganz ausfält ass et eng Feelmast.
Rippweiler
Rippweiler ass eng Uertschaft an der Gemeng Useldeng.
Naturverjüngung
Den zeidege Bestand
Am Allgemenge ginn d'Buchen an d'Eeche sou ëm déi 80 Joer fruchtbar, a se droen all dräi bis fënnef Joer Som. Eng Vollmast kënnt all 9 bis 12 Joer vir, wat am Kloertext heescht dat soubal wéi d'Buche fruchtbach sinn, een héchsten 4 oder 5 Chance kritt fir eng Naturverjüngung unzefänken, woubäi een déi 2 éischt souwisou vergiesse kann, well do de Bestand nach net zeideg genuch ass fir geha ze ginn.
Santa Maria (Schëff)
D'Santa Maria war d'Flaggschëff vum Christoph Kolumbus, op senger éischter Expeditioun vu 1492 bis 1493, op där hien e Waasserwee no Indien gesicht huet a dobäi Amerika entdeckt huet. D'Santa Maria war begleet vun zwee méi klenge Schëffer, der Niña an der Pinta.
Rippweiler
De Rippweiler hire Spëtznumm ass Rippweiler Päerdsdéif.
Santa Maria (Schëff)
Op Chrëschtdag 1492 huet d'Santa Maria sech op eng Sandbänk virum haitegen Haiti festgefuer a goung verluer. D'Holz gouf fir de Bau vun La Navidad, der éischter spuenescher Siidlung op amerikaneschem Buedem, gebraucht. An där Siidlung huet de Kolumbus ongeféier 30 bis 35 vu senge Landsleit zeréckgelooss.
Naturverjüngung
D'Virbereedung vum ale Bestand
Fir eng Naturverjüngung kommen nëmme gutt gefleegte Bestänn, op de richtege Plazen a Fro. Si gi laang virun dem Verjüngen dodrops hi virbebreet, dat heescht datt Beem déi schlecht gewuess sinn, an aner Beem déi en net am Bestand wëll hunn, mat Zäit mussen erausgeha ginn. Déi zukënfteg Sombeem, déi och meeschtens de gréisten Zouwues garantéieren, ginn e puermol am Laf vun der Virbereedung fräigestallt, fir sou den Zouwues um Optimum ze halen, a fir datt d'Sombeem eng grouss, reegelméisseg Kroun kënnen opbauen.
Santa Maria (Schëff)
Aus den Opzeechnungen ergi sech keng Réckschlëss op de Bau vun der Santa Maria. D'Unhaltspunkte bleiwen onprezis. Et gëtt ugeholl, datt d'Santa Maria 25 m laang an 8 m breet war. De Kolumbus hat vermierkt, datt d'Schëff mat enger Vitess vun 9 Kniet fuere konnt, mä datt et trotz allem schwéier ze manövréiere war a sech dofir net ganz gutt fir sou eng Expeditioun gëeegent huet.
Naturverjüngung
D'Virbereedung vum ale Bestand
An der Zäit vun der Verjüngungsphas gëtt de Bestand e puermol iwwer Joerzéngten opgerappt, an doduerch destabiliséiert, an de Stuermgefore staark ausgesat, fir déi en net däerf virun der Zäit en Affer ginn.
Och dodrops muss de Bestand virbereet ginn, duerch Mëschwuesreegelung, Erzéiung vun den Haaptstämm zur Selbstännegkeet, Erhale vun engem trapeméissege Bestockungsopbau, an oppassen dat net ze vill Drëpsschlag entsteet.
Duerch d'Aart a Weis, d'Stäerkt, an d'Wiederhuele vun den Duerchforstungsagrëff virun der Verjüngung kann d'Klima vum Bestand beaflosst ginn. Empfindlech Bamzorten däerfen an der Jugend net ze vill dem Wand ausgesat sinn, se brauchen eng héich Loftfiichtegkeet an e Schutz géint Sonnenastraalung.
E kompakten, eeschichtege Bestand mat engem héichgedréckte Krounendaach ass keng gutt Ausgankspositioun fir eng Naturverjüngung.
D'Konstitutioun vum Buedem a seng Virbereedung
Ob d'Verjüngung eng Chance huet fir gutt unzekommen, dat heescht ob de Som gutt oplafen a weiderwuesse kann, hänkt vun der Beschafenheet vum iweschte Buedem of, a vun der Konkurrenz vun der Schlagflora. Duerch d'Ausformung vum ale Bestand fir a wärend der Verjüngungszäit, kënnen duerch mechanesch oder cheemesch Behandlung vum Buedem an der Buedemdecken, déi Aflëss gesteiert ginn, déi eng Verbesserung mat sech bréngen.
De Buedemzoustand
Fir datt d'Spree um Budem gutt zerfält, a sech richteg Humusstoffer opbauen, kann ee mat gutt ausgefouerte klenge Coupen, drop awierken datt d'Gärstoffer um Buedem sech entwéckelen, an net ze vill Onkraut nowiisst.
Am einfachsten ass eng Naturverjüngung ze realiséieren, wann de Batstand gutt ausgeformt a méistufeg ass.
Meeschtens huet een awer mat ale Bestänn ze dinn, déi nodeem se an de Schloss koumen en héije Krounendaach entwéckelt hunn. Dat bréngt mat sech, datt wann een deen Daach oprappt, déi al Krounen net méi séier genuch zesumme wuessen. Doduerch fält ze vill Liicht op de Buedem an d'Onkraut mécht sech Här a Meeschter. En anere Problem sinn ze sauer Biedem, op deenen den Humus sech net séier genuch bilt. An sou Fäll ass de Bëschmann op aner Hëllefen ugewisen.
Op Plaze wou nëmmen Onkraut hënnert, soss awer gutt Aussiichte fir eng Naturverjüngung bestinn, ass eng cheemesch Bekämpfung ënner Schierm, meeschtens déi bëllegst, an déi einfachst.
Kaimaninselen
D'Kaimaninselen (engl.: Cayman Islands) sinn eng Inselgrupp an der Karibik an en Iwwerséigebitt vum Vereenegte Kinnekräich.
Naturverjüngung
De Buedemzoustand
Wa réien Humus op der Plaz ass, a wann d'Humuslo net ze déck ass, kann eng Ca-P-N-Düngung hëllefen. Déi Düngung muss mat Zäite geschéien, a se däerf net staark sinn, soss leeft ee Gefor datt d'Onkraut dovu profitéiert.
Kaimaninselen
Geographie
D'Insele kruten hiren Numm vun de Spatzkrokodillen déi do doheem sinn an déi an der Sprooch vun de Kariben Cayman genannt ginn.
D'Inselgrupp besteet aus dräi Inselen, Grand Cayman, Little Cayman a Cayman Brac a läit ongeféier 750 km südlech vu Miami/Florida an ongeféier 300 km nordwestlech vu Jamaika. D'Insele verdeele sech op eng Fläch vun ongeféier 262 km², a Grand Cayman, mat 198 km², ass déi gréisst dovun.
D'Insele si Spëtze vu enger Biergketten, der Cayman Ridge, déi bis op Kuba geet.
Naturverjüngung
De Buedemzoustand
Ze vill réien Hummus ass eng Gefor fir den Opschlag. Am fiichten Humus sëtze Champignonen, déi dem Som kënne geféierlech ginn, an am dréchnen Humus, verléiert de Som ze séier déi néideg Fiichtegkeet fir kënnen opzelafen. An décken Humusschichte hausen och vill Mais, déi de Som gär friessen. Dofir muss deen op iergendeng Manéier verschwannen, oder reduzéiert ginn.
Kaimaninselen
Geschicht
No der Entdeckung duerch de Kolumbus den 10. Mee 1503, wéi seng Schëffer vun der Route déi virgesi war ofkomm waren, an hien duerch Zoufall dunn d'Inselen entdeckt huet, goufe se Las Tortugas genannt. Eréischt am 17. Joerhonnert goufen d'Insele vu Jamaika aus besiidelt.
Naturverjüngung
De Buedemzoustand
Wann d'Humusschicht net ze déck ass, ka se dat Joer virdrun an de Buedem ageschafft ginn. Am anere Fall gëtt se ganz ewechgeholl, dat heescht, se gëtt am September maschinell ofgezunn, an op Schwaden zesummegedréckt. Fir datt d'Eechelen oder de Buchaker den néidege Kontakt mat dem Buedem kréien, ginn se nodeem d'Beem geséit hunn, mat Scheiwenéigen oder mat Exepatere mat Fiederzänn (de:Grubber), an de Buedem ageschafft. Dobäi gëtt de Buedem anengems opgelackert. D'Aktioun vum Ofdecke vun der Humusschicht kann awer am Ufank eng Verschlechterung vum Nierstoff- a Waasserhaushalt mat sech bréngen.
D'Erneierung vum Bestand, ass dem Zesummenhank vu ville gënschtege Konditiounen ze verdanken, dofir kann een deen Erfolleg net duerch een ze héije Wëldbestand a Gefor brénge loossen. Ob a wat fir Protektiounsmoossnamen noutwenneg sinn, ass vu Situatioun zu Situatioun verschidden. A Dännebëscher wéi am Schwarzwald ass et méiglech datt d'Äsungsoffer fir d'Réi sou grouss ass datt eng Réipopulation vun 10 Stéck op 100 ha gutt ze verquëssen ass. Op anere Plaze musse schonn 5 Réi duerch Gatteren aus der Verjüngung erausgehale ginn.
Kaimaninselen
Geschicht
Wéi Jamaika onofhängeg gouf hunn d'Leit op der Insel decidéiert datt si wollten eng Kolonie vun England ginn, a si kruten e Gouverneur. Zanter 1962 hu si de Status vun enger brittescher Krounkolonie mat Eegeverwaltung.
Naturverjüngung
De Buedemzoustand
Wann duerch d'Schlagform, z. B. laangezunne schmuel Verjüngungssträifen, oder Weiderréckele vun der Verjüngungsfläch, sou en Zonk onméiglech, oder nëmme mat vill Opwand, opzeriichten ass, da muss de Wëlbestand am Ufank vun der Verjüngungsphas, op en akzeptablen Niveau erofgedréckt ginn. duerno geet eng Protektioun vum Gëppeldriww duer.
Verbindung vun natierlecher a kënschtlecher Verjüngung
D'Naturverjüngung aleng erfëllt net ëmmer dat gewënscht Verjüngungszil. Dofir muss aus veschiddene Grënn kënschtlech nogeplanzt ginn.
Kaimaninselen
Reesen
Fir op d'Inselen ze komme brauchen EU-Bierger kee Visa, et ass just virgeschriwwen datt een e Pass muss hunn deen nach sechs Méint gëlteg ass.
Ekonomie
D'Kaimaninsele ginn och nach d'Schwäiz vun der Karibik genannt, well bal all Banke vun der Welt do vertruede sinn. Dëst ass haaptsächlech op déi gënschteg Steierkonditioune vun der Kolonie zeréckzeféieren. D'Haaptstad George Town ass déi fënneftgréisst Finanzplaz op der Welt.
Schandel
Schandel ass eng Uertschaft an der Gemeng Useldeng.
21. Joerhonnert
../.. | 19. Joerhonnert | 20. Joerhonnert | 21. Joerhonnert. |
Canton de Toul-Sud
De Canton de Toul-Sud ass eng fréier franséisch administrativ Andeelung am Arrondissement Toul, Departement Meurthe-et-Moselle an der Regioun Grand Est.
Den Haaptuert war Toul.
Ourthe (Floss)
D'Ourthe ass e rietsen Niewefloss vun der Meuse an der Belsch. Si entsteet aus dem Zesummefloss vun der Ourthe orientale, déi beim Duerf Ourthe an der Gemeng Gouvy entspréngt, an der Ourthe occidentale, déi beim Duerf Ourt an der Gemeng Libramont-Chevigny hir Quell huet, allebéid an der Provënz Lëtzebuerg.
Beim Duerf Engreux lafen déi zwou zesummen. Gläich hannendru gëtt d'Ourthe zu Nisramont an der Talspär gebremst a benotzt fir Stroum ze maachen. An hirem ieweschte Laf leeft se duerch La Roche-en-Ardenne, am Ënnerlaf duerch Hotton, Durbuy, an an der Provënz Léck, duerch Hamoir an Esneux ier se dann zu Léck an d'Meuse leeft. Vun Angleur un, leeft den Ourthe-Kanal op 2 km parallel zum Floss, vun do, wou d'Vesdre erakënnt, bis bei d'Meuse.
Mercator (Schëff)
D'Mercator ass e belscht Seegelschëff, dat fréier vun der belscher Marinn als Schoulschëff benotzt gouf an elo als Muséesschëff, zu Oostende am Yachthafen, bei der Gare, verankert läit.
Geschicht vun der Mercator
Staark beuecht gouf déi 9. Rees, déi d'Mercator vum 4. Oktober 1935 bis de 4. Mee 1936 gemaach huet. Vun der Rees huet d'Schëff déi stierflech Iwwerreschter vum Pater Damien, e flammännesche Missionnaire, deen 1889 zu Malakaï (Hawaii) bei senger Missiounsaarbecht en Affer vun der Lepra gouf, an 1995 vum Poopst Jean-Paul II. séileg gesprach gouf, an d'Belsch heembruecht.
Grad virum zweete Weltkrich, op senger 20. Rees, huet d'Mercator e wäertvolle Bäitrag bei der Opstellung vun hydrographesche Kaarte vun der Küst vum belsche Kongo geleescht.
Am Zweete Weltkrich ass d'Schëff vun der englescher Marinn opbruecht ginn, fir ënner engleschem Pavillon ze seegelen. Et gouf du vu britteschen U-Booter als Depotschëff benotzt.
Nom Enn vum Krich huet d'Belsch d'Mercator zeréckkritt. Well d'Schëff awer schwéier beschiedegt war, huet et 1947 missen zu Gent ganz iwwerholl ginn.
Vun 1951 bis 1960 gouf d'Schëff als Schoulschëff fir d'Ausbildung vu Matrouse vun der Belscher Marinn benotzt. Et huet an där Zäit och u verschiddene Seegelregatten deelgeholl. 1960 gouf d'Mercator aus dem Déngscht gezunn an zu Oostende verankert; et ass elo do als Muséesschëff ze gesinn.
Primiz
D'Primiz ass d'Zelebratioun vun der éischter helleger Mass vun engem kathoulesche Geeschtlechen.
Zu Lëtzebuerg gëtt d'Primiz meeschtens an der Heemechtspar gefeiert, kuerz no der Wei. Si ass mat dem feierlechen Empfank vum neie Geeschtleche verbonnen.
Um Enn vun der Primiz gëtt deen neie Geeschtlechen allen, déi present sinn, säi Primizsegen.
San Francisco
San Francisco [] ass eng Stad am Bundesstaat Kalifornien an de Vereenegte Staate vun Amerika a läit un der Westküst vum Land. Mat 824.525 Awunner ass se déi véiertgréisst Stad vu Kalifornien.
Den Numm vun der Stadt kënnt aus dem Spueneschen a bezitt sech op den hellege Franziskus, de Franz vun Assisi.
Geographie
D'Stad läit op der nërdlëcher Spëtzt vun der San-Francisco-Hallefinsel, déi d'Bucht vu San Francisco südwestlech ofschléisst, a gëtt am Weste vum Pazifik, am Norde vum Golden Gate an am Oste vun der Bucht begrenzt. Am Süde leien déi 300 m héich Twin Peaks, déi vun de spuenesche Missionnairë wéinst hirer Form „Los Pechos de la Chola“, op lëtz. „D'Brëscht vum Indianermeedchen“, genannt goufen.
San Francisco ass och bekannt fir seng Hiwwelen, déi vun enger Héicht vu 30 Meter Héicht un "Hill" genannt ginn; et gëtt där 42 um ganze Stadgebitt. Fir déi sträppweis schéi géi Stroossen eropzekommen, huet den Andrew Smith Halli ëm 1870 déi sougenannt Cable Cars entwéckelt. D'"Belle of the Bay", wéi d'Stad och mat Léift genannt gëtt, ass eng vun de bedeitendsten Hafestied op der Westküst vun Nordamerika. An der Bucht vu San Francisco leien déi bekannt, haut nëmme méi als Musée benotzt Prisongsinsel Alcatraz, Angel Island, Treasure Island, Yerba Buena Island an aner kleng Inselen. Am Pazifik viru San Francisco leien d'Farallon-Inselen.
Biochimie
D'Biochimie ass déi Wëssenschaft déi sech op atomarem an molekularem Niveau mat de Virgäng an de liewegen Organisme befaasst. Se ass also Deel an eng Grondlag vun der Biologie.
San Francisco
Geologie
Wéinst der Noperschaft mat der San-Andreas-Verwerfung ass San Francisco engem groussen Äerdbiewen-Risiko ausgesat. Den 18. Abrëll 1906 gouf et do dat bis ewell schwéierst Äerdbiewen. Betraff war d'Géigend vu San Juan Bautista bis Eureka. Et hat eng Stäerkt vu 7,8 op der Richterskala. Duerch Feier an Explosioune goufen deemools dräi Véirel vu San Francisco zerstéiert.
Biochimie
Un éischter Plaz behandelt se den Opbau, Fonctionnement a Metabolismus vun de grousse Moleküllgruppen
Canton d'Auneuil
De Canton d'Auneuil ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.
Abtei Rolduc
D'Abtei Rolduc (Latäin: Roda Ducis, oder och nach Closterroda, Roda, Kloosterrade, an Hertogenrode) ass eng kathoulesch Abtei an der hollännescher Gemeng Kerkrade. Et ass dat gréisst Klouschter an Holland.
D'Abtei gouf 1104 gegrënnt. Et war am Ufank eng duebel Abtei, an där op der enger Säit Pateren, an op der anerer Nonne gewunnt hunn. 1147 huet de Bëschof vu Léck befuelen datt déi zwee Geschlechter net méi kéinten an enger Abtei wunnen. Sou sinn eng Parti vun den Augustinerinne vu Rolduc op Sinnich an der Gemeng Teuven, deemools an der Grofschaft Dalhem geplënnert,, an de Rescht huet sech um Uwänner vun der Ahr tëscht Bonn a Koblenz zu Marienthal un der Ahr néiergelooss.
D'Abtei déi am Ufank zimmlech räich war, ass ëmmer méi veraarmt. Schold dru ware besonnesch d'Vogte vum Klouschter déi sech et gutt goe gelooss hunn, an d'Klouschter vill Sue kascht hunn. De spezielle System vun der Opdeelung vun de Revenuen, d'Pateren hunn zwéin Drëttel ënner sech gedeelt, an de Rescht war fir d'Klouschter, huet och säin Deel dozou bäigedroen. No dräi Joerhonnerte war d'Klouschter a sou engem schlechten Zoustand datt et zur Zäit vum Karel V. huet misse komplett restauréiert ginn, wat sech gläich duerno als iwwerflësseg erausgestallt huet. Duerch d'Pescht si vill Patere gestuerwen, an duerno hat d'Klouschter ënner all Zorte vu Raiber ze leiden, déi et geplëmmt an deelweis a Brand gestach hunn. Fir d'eischt waren et dem Schwaarze Mäerten seng Zaldoten, déi do gehaust hunn, an duerno d'Klever an déi Jülicher, déi sech op déi Manéier fir hir Verloschter déi se bei der Belagerung vu Münster haten, revanchéiert hunn. Déi hunn an engem groussen Ëmkrees all d'Kléischter geplëmmt, an d'Pateren an d'Paschtéier ëmbruecht. Dobäi hu se sech sou gutt ugeluecht, datt laang geduecht gouf, et wieren déi reforméiert Hollänner déi Schold un deene Raibereie wieren. Eréischt 1561, wéi d'Klouschter vun Auderghem de Val-Duchesse a Brand gestach gouf, war et kloer datt d'Hollänner näischt domat ze dinn haten.
Nom Achtzegjärege Krich gouf d'Abtei nees opgeriicht. Dat meescht wat haut vun der Abtei gewosst ass gouf an enger Chronik vum Dom Nicolas Heyendal festgehalen. Doraus geet ervir datt en ettlech gutt Wëssenschaftler zu Rolduc gelieft hunn an déi et fäerdeg bruecht hu fir d'Abtei um Liewen ze halen, an am 19. Joerhonnert do e Seminaire z'installéieren.
Parkplaz fir Leit mat reduzéierter Mobilitéit
Eng Parkplaz fir Leit mat reduzéierter Mobilitéit ass eng speziell ugeluecht Parkplaz fir Leit déi am Goe behënnert sinn a fir Leit déi blann sinn.
Parkplaz
Dës Parkplaze gi meeschtens sou ugeluecht datt se dëse Leit verschidde Facilitéiten ubidden, sou wéi ofgesenkt Trëttoirsborden, oder direkt Accèsen op Rampen oder bei Lifter. Si sinn och, wann d'Plaz et erlaabt, méi breet wéi normal Parkplazen fir datt Leit déi e Rollstull musse benotzen och Plaz genuch hu fir hir Autosdieren grouss op ze maache fir sech op de Stull kënnen ze setzen an d'Kéier domat maachen ze kënnen.
Op grousse Parkplazen an a Stied a Gemenge gëtt e gewësse Prozentsaz vun de Parkméiglechkeeten an dësem Sënn ugeluecht.
Code de la Route
Dem lëtzebuergesche Code de la Route no si Parkplaze fir Leit mat reduzéierter Mobilitéit eng Ausnam vum Park- oder Stationéireverbued, wat heescht datt dës Parkplaze reglementéiert ginn duerch dat eent oder dat anert vun dëse Schëlter.
Pangea
Pangea oder Pangaea (griich.: Pan-Gaea - ganz Äerd) war dee leschte globale Superkontinent vun der Äerdgeschicht.
D'Landmass vun der Äerd huet virun 255 Millioune Joer vun engem Pol zum aneren een eenzegen Äerddeel gebilt. De geneeë Verlaf vun der Küst ass allerdéngs net bekannt, genee sou wéineg wéi d'Lag an d'Gréisst vun de Séien an de Bannemierer.
Parkplaz fir Leit mat reduzéierter Mobilitéit
Code de la Route
Dës Ausnam gëllt also op Park- a Stationéierungsplazen mat limitéierter Dauer an do wou Parken a Stationéieren duerch d'Schëlter C 18 an E 23 reglementéiert sinn an als Zousaz d'Zeeche vum signe distinctif hunn, oder den Zousaztext Excepté handicapés physiques
Pangea
Pangea, de Superkontinent vun der Urzäit, huet bal dat ganzt Festland vun der Äerd an enger eenzeger gewalteger Landmass vereent, déi sech vum Nord- bis zum Südpol erstreckt huet. De Panthalassa war den Ozean dee ronderëm dëse Kontinent war an de ganze Planéit emspaant hat.
D'Landschaft vum Superkontinent war villfälteg an d'Period vum Pangea, déi ronn 110 Millioune Joer gedauert huet, war den Iwwergank tëscht zwéin Äerdzäitalteren: dem Äerdaltertum an dem Äerdmëttelalter.
Parkplaz fir Leit mat reduzéierter Mobilitéit
Signe distinctif
Dëse signe distinctif gouf duerch Règlement ministériel vum 12. Dezember 1977 agefouert. De signe distinctif selwer ass am Laf vun de Joren duerch Reglementer verännert ginn, grad sou wéi d'Zoustännegkeet vun der Autoritéit déi en eraus gëtt.
Duerch groussherzoglecht Reglement vum 14. September 1999 sinn déi al Bestëmmunge geännert an nei festgeluecht ginn.
Triangulum Australe (Stärebild)
De Südlechen Dräieck, laténgesch  Triangulum Australe ass e Stärebild vum südleche Stärenhimmel.
Beschreiwung
Duerch de südlechen Dräieck zitt sech d'Band vun der Mëllechstrooss. Hei fënnt een den opfällegen Oppene Stärekoup NGC 6025.
Vu Mëtteleuropa aus, ass d'Stärebild net ze gesinn.
Geschicht
D'Stärebild gouf fir d'éischt vun den hollännesche Séifuerer Pieter Dirkszoon Keyser a Frederik de Houtman an de Joren 1695–97 vermooss. De Johannes Bayer huet d'Stärebild iwwerholl an a sengem Himmelsatlas Uranometria am Joer 1603 agedroen. Scho 1589 fënnt een d'Stärebild um Himmelsglobus vum Petrus Plancius. Do steet et awer op der Kopp, an eréischt am Joer 1698 fënnt een d'Stärebild richteg gedréit um Globus erëm. Beschriwwe gouf déi Konstellatioun scho 1500 vum spueneschen Navigator Mestre João, an den italieeneschen Entdecker Amerigo Vespucci huet den Dräieck am Joer 1502 op senger Rees beschriwwen, genee wéi och den Andreas Corsali (1512).
Stären
Den β Trianguli Australis, den zweethellste Stär am südlechen Dräieck, gehéiert mat enger Distanz vu 40 Liichtjoer zu der enker Ëmgéigend vun eiser Sonn.
Verännerlech Stären
Den ι Trianguli Australis läit 132 Liichtjoer vun eiser Sonn ewech. Et ass e verännerleche Stär vum Typ Gamma-Doradus.
Den R Trianguli Australis ass e pulsatiounsverännerleche Stär vum Typ Cepheiden. Seng Hellegkeet verännert sech reegelméisseg iwwer en Zäitraum vun 3,4 Deeg.
NGC-Objeten
Den NGC 6025 ass en oppene Stärekoup op enger Distanz vun 2.700 Liichtjoer. Hien huet ronn 60 Stären, déi méi hell wéi déi 7. Gréissteklass sinn.
Logne (Moselle)
Logne (lb: Lensen ) ass eng Uertschaft an der Gemeng Rurange-lès-Thionville a war bis 1812 eng eegestänneg Gemeng am Museldepartement.
Zu Logne gouf et fréier e Schlass mat engem grousse Bauerenhaff. Haut ass just nach den Haff Rescht. Logne war fréier eng grouss Par zu där d'Uertschaften Ay, Bousse a Blettange gehéiert hunn.
Duerch Logne geet de Kiem vu Metz op Tréier.
Mayflower
D'Mayflower war dat Schëff, dat déi éischt europäesch Emigranten, déi sougenannt Pilgrims oder och Pilgrim Fathers (Pilgerpappen), vun England an Amerika bruecht huet. D'Mayflower ass de 6. September 1620 vu Plymouth aus op d'Rees gaangen an huet Cape Cod den 21. November 1620 erreecht (nom gregorianesche Kallenner).
U Bord vun der Mayflower waren 102 Passagéier an 30 Mann Equipage. Kapitän war de Christopher Jones.
Vill Amerikaner, besonnesch aus distinguéierte Famillje vun Neiengland (wéi z. B. d'Brahmane vu Boston), si bestrieft, hir Ofstamung op een oder anere Passagéier vun der Mayflower zeréckzeféierenen. Eng General Society of Mayflower Descendants gouf 1897 zu Plymouth (Massachusetts) gegrënnt.
Kuriositéit
D'Mayflower huet ënner anerem fréizäiteg missen u Land festmaachen, sou heescht et, well d'Reserve vu Béier zu Enn gangen ass.
Marie-Josée Deutsch
D'Marie-Josée Deutsch (* 1951 zu Lëtzebuerg) ass eng lëtzebuergesch Physikerin, déi zu Los Angeles a Kalifornien (USA) am Jet Propulsion Laboratory schafft an déi un der Realisatioun vun de grousse Weltraum-Projete vun der NASA bedeelegt ass, ënner anerem um Mars-Projet. Si huet an der Zwëschenzäit aus beruffleche Grënn d'amerikanesch Nationalitéit ugeholl.
Antoine Krier
Den Antoine Krier ("Kréiesch Tunn"), gebuer den 21. Abrëll 1897 zu Bouneweg, gestuerwen den 22. September 1983 zu Esch-Uelzecht, war e Lëtzebuerger Gewerkschaftler a Politiker.
Hie war ganz aktiv an der Gewerkschaftsbeweegung. Vun 1929 bis 1935 war hie President vun der Lëtzebuerger Aarbechterpartei. Am Zweete Weltkrich ass hie virun den däitsche Besatzer fir d'éischt a Frankräich, dunn an d'Schwäiz, fortgelaf.
Vun 1929 bis 1940, an dann nees vun 1949 bis 1951, war hie Schäffe vun der Stad Esch, vun 1951 bis 1965 Buergermeeschter. Hie war och vun 1948 bis 1965, an dann nees vun 1968 bis 1965 Deputéierten an der Chamber. Nom stënterlechen Doud vum Nic Biever, 1965, gouf hie Minister fir Aarbecht, Sozialversécherung a Grouwen a Gesondheetsminister an der Regierung Werner-Cravatte (bis 1969).
1970, huet hien d'LSAP verlooss, fir der SDP bäizetrieden. 1974 huet hie sech aus dem aktive politesche Liewen zeréckgezunn.
Den Antoine Krier war de Brudder vum Pierre Krier.
189 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 194 v. Chr. | 193 v. Chr. | 192 v. Chr. | 191 v. Chr. | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 185 v. Chr. | 184 v. Chr.
Dës Säit befaasst sech mam Joer 189 v. Chr.
Méchelbuch
Méchelbuch ass eng Uertschaft an der Gemeng Viichten.
Op der topographescher Kaart vum Kadaster an op Stroossekaarten ass d'Uertschaft als Michelbouch uginn. An der Nomenclature vun de Lëtzebuerger Uertschafte gëtt se als Michelbrouch gefouert.
Valkenburg aan de Geul
Valkenburg aan de Geul ass eng Gemeng am Südoste vun Holland an der Provënz Limburg. D'Gemeng Valkenburg besteet aus den Uertschaften Valkenburg, Berg en Terblijt, Geulhem, Houthem, IJzeren, Oud-Valkenburg, Schin op Geul, Sibbe, Vilt, Walem.
Canton de Lauterbourg
De Canton de Lauterbourg ass eng fréier franséisch administrativ Andeelung am Arrondissement Wissembourg, Bas-Rhin an der Regioun Grand Est.
Den Haaptuert war Lauterbourg.
Valkenburg aan de Geul
Der Gemeng hiert Zil ass awer fir méi a Richtung vun der Erhuelung ze schaffen a senge Visiteuren, roueg Fräizätaktivitéieten, wéi Vëlostier (haaptsächlech Mountainbike), an Trëppeltier an de Bëscher unzebidden.
D'Gemeng mat ronn 18.000 Awunner rechent all Joer mé wéi eng Millioun Iwwernuechtungen zesummen.
Rurange-lès-Thionville
Rurange-lès-Thionville ass eng franséisch Uertschaft a Gemeng am Departement Moselle an der Regioun Grand Est.
1812 goufe Montrequienne a Logne bei Rurange geprafft.
Kenotaph
E Kenotaph (och: Cenotaph oder Zenotaph, algriichesch: kenos = eidel, taphos = Graf) ass en eidelt, symbolescht Graf vun engem Mënsch, deen anzwouschanescht begruewe läit.
Kuckt och
Monument national des mineurs
Gaucelm Faidit
De Gaucelm Faidit, gebuer ëm 1185 zu Uzerche am Limousin, a gestuerwen ëm 1240, war en Troubadour aus dem Mëttelalter.
Well hie seng Suen duerch Wierfelspill verluer hat, ass e mat senger Fra Guilhelma Monja, enger fréierer Prostituéiert als Jongléierkënschtler iwwer Land gezunn. Och zu Poitiers huet e sech eng Zäitchen um Haff vum Richard Léiwenhäerz opgehalen, mat deem hie soll op de Véierte Kräizzuch gaange sinn. Deen huet dunn Hand iwwer den Troubadour gehalen, deen him no sengem sengem Doud 1199 e Planh dedicacéiert huet, de bekannten "Fortz chauza es tot lo maior dans.
Eng 65 Gesäng si vun him iwwerliwwert.
Canton de Beauvais-Nord-Est
De Canton de Beauvais-Nord-Est ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.
Ball
Et gëtt eng sëllege Sportaarten, wou géigneresch Ekippe probéiere mussen, e Ball op eng bestëmmt Plaz ze manövréieren (e Gol oder e Kuerf) oder awer de Ball sou ze schéissen, datt de Géigner en net kritt.
Zu deenen éischte kann ee Foussball, Handball, Basketball a Waasserball zielen, zu deene Leschtgenannte Volleyball, Tennis, Dëschtennis a Squash.
Jee no Sportaart ass de Ball verschidde grouss a schwéier.
Eng Ausnam vun der Kugelform ass de Rugbyball.
Lëscht vun de Bëscheef vun Tréier
An der Zäit vum Hellegege réimesche Räich war den Äerzbëschof vun Tréier ee vun de Kurfürsten.
Omloop van het Houtland
Den Omloop van het Houtland ass eng Vëloscourse vun engem Dag, déi zu Lichtervelde an der belscher Provënz Westflandern gefuer gëtt.
2002 gouf den Omloop van het Houtland als éischt Etapp vum Circuit Franco-Belge gewäert.
(Faarweg: war déi éischt Etapp vum Circuit franco-belge)
Dawson's Creek
Dawson's Creek ass eng US-amerikanesch Televisiounsserie, an déi éischt Folleg ass den 20. Januar 1998 an Amerika gelaf.
D'Jugendserie ass semi-autobiographesch a baséiert op der Kandheet an enger amerikanescher Klengstad vum Schëpfer Kevin Williamson. Den Haaptcharakter, den Dawson Leery, deelt sech mam Williamson seng Interessen a säin Hannergrond. D'Serie gouf zu Wilmington an Durham (North Carolina) gefilmt, spillt awer an enger imaginärer Klengstad am Massachusetts, zu Capeside.
Ëm wat geet et ?
De Kevin Williamson, aus der Klengstad Oriental (North Carolina), gouf 1995 vum Produzent Paul Stupin ugeschwat, fir e Pilotfilm fir eng nei Televisiounsserie ze schreiwen. De Williamson selwer huet seng Iddi beschriwwen als: "'I pitched it as Some Kind of Wonderful, meets Pump Up the Volume, meets James at 15, meets My So-Called Life, meets Little House on the Prairie'." D'Serie huet vun 1997 bis 2003 d'Erwuesseginn vu véier Frënn an der Klengstad Capeside an der Géigend vu Boston beschriwwen. A sechs Staffelen an 128 Episode goufen d'Bezéihunge vun Dawson, Joey, Pacey an Jen ëmmer nees op eng haart Prouf gestallt. Den Dawson, e grousse Spielberg-Fan, dreemt vun enger Filmkarriere, d'Joey, wat nom Doud vu senger Mamm mat senger eelerer Schwëster zesummewunnt, huet Angscht fir ëmmer an der Klengstad gefaangen ze bleiwen. De Pacey, de Bouf vum lokale Sherriff, kann ni d'Erwaardunge vu sengem Papp erfëllen, a kritt ëmmer nees ze héieren, datt hien et souwisou ni wäit brénge wäert. D'Jen gouf vu sengen Elteren vun New York bei seng Groussmamm op Capeside geschéckt, well si de rebelleschen Teenager net bei sech erdroe konnten. D'Andie an den Jack McPhee komme mat hirer geeschteskranker Mamm e bësse méi spéit dobäi. Och d'Andie selwer huet psychesch Problemer, an den Jack wees net sou richteg op en elo éischter op Fraleit oder awer op Männer steet.
Gewise ginn déi lescht Schouljore vun der High School an d'Beméiungen, sech an der Welt vun den Erwuessenen erëmzefannen.
Gaaschtoptrëtter
Matgespillt bei Dawson's Creek hunn ë. a. den Andy Griffith (The Andy Griffith Show, Matlock), de Paul Gleason (The Breakfast Club), d'Rachael Leigh Cook (She's All That), den Jason Behr (Roswell), d'Mimi Rogers (Lost in Space) an d'K Callan (Lois & Clark: The New Adventures of Superman).
Militärfligeren am Zweete Weltkrich
Bei de Militärfligertyppen, déi am Zweete Weltkrich agesat goufen, ginn Ënnerscheeder op Basis vu verschiddene Critère gemaach:
Stuckange
Stuckange ass eng franséisch Uertschaft a Gemeng am Departement Moselle an der Regioun Grand Est.
Françoise Peschon
D'Françoise Peschon, gebuer den 8. Mee 1963 a Kalifornien, USA, als Kand vu lëtzebuergeschen Elteren, ass eng Oenologin um Araujo-Wäigutt a Kalifornien. Do ass si Kellermeeschtesch.
Departement Ain
Den Ain (01) ass e franséischt Departement, dat säin Numm vum Floss mat dem selwechten Numm hierhuet. Et gehéiert zur Regioun Auvergne-Rhône-Alpes.
Geographie
Den Ain ass am grousse Ganzen a véier grouss natierlech Géigenden agedeelt:
Den héchste Bierg vum Jura a vum Departement ass de Crêt de la Neige mat 1.720 m. Aner bekannt Koppe sinn de Col de la Faucille an de Grand Colombier. Am Dall vum Rhône war de Fort de l'Écluse ëmmer eng wichteg strateegesch Plaz.
Geschicht
D'Departement Ain ass eent vun den 83 Departementer déi wärend der Franséischer Revolutioun de 4. Mäerz 1790 unhand vun engem Gesetz vum 22. Dezember 1789 gegrënnt goufen. E gouf zesummegesat aus de véier Provënzen, Bresse, Bugey, Dombes, Pays de Gex, an aus engem Deel vun der Provënz Franc-Lyonnais.
De Pays de Gex gouf eng Zäitchen ofgetrennt an zwar vu 1798 bis 1814, wéi den Département du Léman gegrënnt gouf.
Sechs Gemengen am Südweste vum Departement, déi un de Stadrand vu Lyon gestouss hunn, goufen 1967 bei der Grënnung vun der Communauté urbaine de Lyon un de Rhône ugeschloss.
Landwirtschaft
Obschonn d'landwirtschaftlech Aktivitéiten net méi d'Iwwerhand hunn, fënnt en do awer nach gutt a bekannt Produkter. Sou fënnt een an der Zuucht d'Volaille de Bresse, bei de Mëllechprodukter d'Kéiszorte wéi de Bleu de Gex, de Bleu de Bresse, de Ramequin an de Comté.
Am Wäibau sinn et d'Wéngerten aus dem Bugey an an der Dombes an an der Bresse gëtt vill Fruucht ugebaut.
Industrie
Am Ain fënnt en haaptsächlech Mëttelindustrie mat Spezialgebidder wéi Autosbau an zu Oyonnax d'Plasturgie.
Aner Aktivitéiten
Bourg-en-Bresse ass eng Administratiounsstad an de Sëtz vun enger Universitéit déi vun där vu Lyon ofhänkt.
187 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 192 v. Chr. | 191 v. Chr. | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 185 v. Chr. | 184 v. Chr. | 183 v. Chr. | 182 v. Chr.
Dës Säit befaasst sech mam Joer 187 v. Chr.
Louvigny
Mat Louvigny ka gemengt sinn:
Kata Tjuta
Kata Tjuta, och Olgas genannt, läit am Uluru-Kata Tjuta Nationalpark, am Northern Territory vun Australien.
Geographie
D'Kata Tjuta ass eng 35 km² grouss Fielsformatioun. Si läit ronn 450 km südwestlech vun Alice Springs an 40 km westlech vum bekannten Ayers Rock. De Mount Olga ass mat 546 m den héchste vun deene 36 Käpp. E läit 1065 Meter iwwer dem Mieresspigel.
Geologie
Déi 36 Fielse sinn 500 Millioune Joer al. Si bestinn aus engem Konglomeratgesteen aus décken, ronnen, meescht kristallege Bestanddeeler a flache Gesteensschichten. Dës Steng si fauschtdéck a mat graffem Sand verbonnen. Et ass en ëmgekippte Steebierg deen duerch d'Äerdbeweegungen un d'Uewerfläsch komm sinn. En ass méi laang wéi den Uluru un der Äerdouwerfläch, dofir ass en duerch d'Erosioun scho méi ugegraff.
Bedeitung a Geschicht
D'Kata Tjuta stiechen eraus wéi Käpp, dohier och den Numm Kata Tjuta (Vill Käpp). Si an den Uluru hunn eng grouss Bedeitung fir d'Anangu, déi traditionell Besëtzer vum Nationalpark. Laut archeologeschen Aussoe soll dëst Gebitt schonn zanter 22.000 Joer vun den Anangu bewunnt sinn. Wärend 100 Joer goufen déi zwou Fielsformatiounen Olgas (Kata Tjuta) an Ayers Rock (Uluru) genannt. De 26. Oktober 1985 hunn d'Aboriginies dunn hiert d'Land erëm kritt, a vun do un sinn déi offiziell Nimm erëm Kata Tjuta an Uluru, wéi scho Joerdausende virdrun.
Kuckeswärtes
Duerch d'Olga Gorge oder Valley of the Winds kann ee schéi Wanderungen duerch d'Schluchten an déi kleng d'Däller vum Kata Tjuta machen, wou een eng subtropesch Vegetatioun bewonnere kann a schéin Aussiichtspunkten op déi faszinéierend Landschaft huet.
186 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 191 v. Chr. | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 185 v. Chr. | 184 v. Chr. | 183 v. Chr. | 182 v. Chr. | 181 v. Chr.
Dës Säit befaasst sech mam Joer 186 v. Chr.
Kifer um Briddel
D'Kifer um Briddel ass eng Bëschkifer (Pinus sylvestris; pin sylvestre; Waldkiefer) a steet laanscht d'Lucien Wercollier-Strooss, net wäit vum Briddeler Waassertuerm.
Wéinst hirer opfälleg onsymmetrescher Kroun, déi d'Strooss wéi e Schierm iwwerdeckt, gehéiert se zu de bemierkenswäerte Beem zu Lëtzebuerg.
Dëse Bam kënnt schonn op der éischter Lëscht vun de bemierkenswäerte Beem zu Lëtzebuerg vir, eng Lëscht déi 1893 vum Forstinspekter Ernest Faber, de Pionéier um Gebitt vun de bemierkenswäerte Beem zu Lëtzebuerg, verëffentlecht gouf. De Faber vergläicht se mat engem natierlechen Triumphbou virum Agank vun der Uertschaft.
Deemools stoung de Bam nieft der onbebauter Landstrooss déi vu Stroossen op de Briddel gefouert huet. Zanterhier huet d'Bebauung sech laanscht d'Kifer bis bei de Waassertuerm ausgebreet, an d'Strooss fir op Stroossen, den CR181, gouf méi südlech nei ugeluecht. Zanterhier ass d'Wercollier-Strooss eng Sakgaass an domat e rouegt Wunngebitt.
Den Ëmfank op Broschthéicht huet wéi follegt zougeholl: 2,45 m (1942) - 2,58 m (1967) - 2,73 m (1980) - 2,73 m (ëm 2000). D'Gréisst vum Bam huet ofgeholl: 1980 waren et 14 m, ëm 2000 nëmme méi 11 m.
188 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 193 v. Chr. | 192 v. Chr. | 191 v. Chr. | 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 185 v. Chr. | 184 v. Chr. | 183 v. Chr.
Valmestroff
Valmestroff ass eng franséisch Uertschaft a Gemeng am Departement Moselle an der Regioun Grand Est.
Geographesches
Valmestroff ass 50 Stroossekilometer vun der Stad Lëtzebuerg ewech.
Awunner
Am Uert, deen zum Arrondissement vun Diddenuewen-Ost gehéiert, liewen 258 Awunner (Stand 1999).
Canton de Beauvais-Nord-Ouest
De Canton de Beauvais-Nord-Ouest ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.
Veckring
Veckring ass eng franséisch Uertschaft a Gemeng am Departement Moselle an der Regioun Grand Est.
Am Uert, deen zum Arrondissement vun Diddenuewen-Ost gehéiert, liewe 687 Awunner (Stand 1999).
Geodet
D'Ausdréck „Geometer“ a „Geodet“ stamen aus dem Griicheschen a bedeiten: „Een, deen d'Äerd vermiesst“ respektiv (a Grondstécker) „andeelt“.
Chrëschtnech
Chrëschtnech (lokal: Chrëstnech ) ass eng Uertschaft an der Gemeng Waldbëlleg.
Chrëschtnech gouf, wéinst senger gutt erhalener Architektur vu Bauerenhaiser aus dem 18. Joerhonnert vum Service des sites et monuments nationaux an den 1970er Joren zum Modellduerf deklaréiert an ass als eent vun den éischten Dierfer am Land systematesch renovéiert ginn. Verschidden Häff si sougenannt Véierkant-Häff, d. h. se sinn op 4 Säite ëm e Bannenhaff zougebaut (mat Wunnhaus, Ställ a Scheieren).
E puer klasséiert Haiser (Nationalmonument oder Zousazinventaire):
Fräizäit
Am Oste vun der Uertschaft an deelweis op der Sektioun Waldbëlleg läit de Golf and Country Club Christnach deen en 18-Lach-Parcours bitt a Par 70 klasséiert ass.
185 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 190 v. Chr. | 189 v. Chr. | 188 v. Chr. | 187 v. Chr. | 186 v. Chr. | 186 v. Chr. | 184 v. Chr. | 183 v. Chr. | 182 v. Chr. | 181 v. Chr. | 180 v. Chr.